Sep 27,2016
హీరో నుంచి కొత్త 'అచీవర్‌150'
గురుగావ్‌: 'హీరో మోటో కార్ప్‌' మార్కెట్లోకి కొత్త 'అచీవర్‌ 150' వాహనాన్ని తీసుకువచ్చింది. రానున్న పండుగల సీజన్‌ను దృష్టిలో ఉంచుకొని సంస్థ ఆధునికీక రించిన టెక్నాలజీ, మేటి స్టైయిల ్‌తో 'అచీవర్‌ 150'ని మార్కెట్లోకి విడుదల చేసింది. ఈ వాహనం డ్రమ్‌ బ్రేక్‌ వేరియంట్‌ ధర రూ.61,800గా, డిస్క్‌ బ్రేక్‌ వేరియంట్‌ ధర రూ.62,800గా (ఎక్స్‌షోరూమ్‌, న్యూఢిల్లీ) కంపెనీ నిర్ణయించింది. ఈ సందర్బంగా సంస్థ ఛైర్మన్‌ పవన్‌ ముంజల్‌ మాట్లాడుతూ దేశీయంగా 100సీసీ, 125 సీసీ విభాగాల్లో తాము మార్కెట్‌ లీడర్‌గా ఉన్నమని తెలిపారు. ఇకపై ప్రీమియం సెగ్మెంట్‌ విస్తరణపై దృష్టి కేంద్రీకరించినట్లుగా తెలిపారు. కొత్త అచీవర్‌లో ఐ3ఎస్‌ (ఇంటిగ్రేటెడ్‌ స్టార్ట్‌ అండ్‌ స్టాప్‌) టెక్నాలజీతో కూడిన శక్తివంతమైన ఇంజిన్‌ ఏర్పాటు చేశారు. ఇది 13.4 బీహెచ్‌పీ పవర్‌, 12.80ఎన్‌ఎమ్‌ గరిష్ట టార్క్‌ను ఉత్పత్తి చేస్తుంది. మెయింటెన్స్‌ ఫ్రీ బ్యాటరీ, సైడ్‌ స్టాండ్‌ ఇండికేటర్‌, ట్యూబ్‌ లెస్‌ టైర్స్‌తో పాటు మొత్తం మూడు రంగులలో దీనిని అందుబాటులోకి తెచ్చారు.
మీ స్నేహితులకు రికమెండ్ చెయ్యండి